Și cum să nu admit că aceste sfîșieri fără concesii între evrei și arabi plecați în lume și reveniți temporar pe teritoriul Israelului și al Fîșiei Gaza acced la o indiscutabilă dimensiune tragică? „Evreul“ cel mai intransigent descoperă că e adoptat – ca odinioară Oedip – și că, de fapt, e de origine arabă, iar Wahida, fata gata să se logodească fără ezitări cu un tînăr evreu, resimte brutal incompatibilitatea deciziei și își asumă intransigent ruptura datorită afilierii la condiția sa arabă recent revelată.